
Το Niki Marangou Project at King’s College London, με τη στήριξη του Σπιτιού της Κύπρου, διοργανώνει την Πέμπτη 19 Οκτωβρίου 2023 και ώρα 19:00, στο Σπίτι της Κύπρου (Ξενοφώντος 2Α, Σύνταγμα), την 5η ετήσια διάλεξη, εις μνήμην της Νίκης Μαραγκού, με θέμα, «Ζωή πριν τη γέννηση» και ομιλητή τον Καθηγητή Κύπρο Νικολαΐδη.
Ο Κύπρος Νικολαΐδης είναι Καθηγητής Εμβρυϊκής Ιατρικής στο King’s College London, καθώς επίσης και Ιδρυτής και Πρόεδρος του Fetal Medicine Foundation. Μεταξύ άλλων διακρίσεων, έχει λάβει τον Χρυσό Σταυρό του Τάγματος του Φοίνικα της Ελλάδος, το Τάγμα Μακαρίου Γ’ και το Eardley Holland Gold Medal. Είναι επίσης Επίτιμος Διδάκτωρ σε 14 πανεπιστήμια ανά το παγκόσμιο.

Η Νίκη Μαραγκού (1948-2013) ήταν Κύπρια συγγραφέας και ζωγράφος. Εξέδωσε βιβλία ποίησης και πεζογραφίας καθώς επίσης και βιβλία για παιδιά. Ήταν βραβευμένο μέλος της Ελληνικής Εταιρείας Συγγραφέων και της Ένωσης Λογοτεχνών Κύπρου (κρατικά βραβεία, 1998 βραβείο Καβάφη, 2006 Ακαδημία Αθηνών) και είχε πραγματοποιήσει επτά ατομικές εκθέσεις ζωγραφικής. Σπούδασε κοινωνιολογία στο Βερολίνο και εργάστηκε στον Θεατρικό Οργανισμό Κύπρου (ΘΟΚ). Από το 1980 μέχρι το 2007 διηύθυνε το βιβλιοπωλείο και τον εκδοτικό οίκο Κοχλίας στη Λευκωσία. Απέκτησε μία κόρη από τον πρώτο της γάμο με τον Μιχάλη Ατταλίδη, την Κατερίνα, και έναν εγγονό, τον Γιώργο, στον οποίο και κληροδότησε τα πνευματικά δικαιώματα του έργου της. Το 1998 παντρεύτηκε τον Κωνσταντή Καντούνα. Έχασε τη ζωή της σε αυτοκινητικό δυστύχημα στην Αίγυπτο το 2013.

Επικοινωνία: marangouatkings@gmail.com

